# בקעה (שכונה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תחנת החאן ממגרש העריכה של התחנה. התחנה ממוקמת בקצה שכונת בקעה

בָקעה (או גאולים בשמה העברי) היא שכונה בדרום ירושלים, משמעות השם בָקעה היא בִקעה בערבית (بقعه).

## [עריכה] היסטוריה

השכונה הוקמה בסוף המאה ה-19 על-ידי מוסלמים, ועד שנות החמישים חלקים נרחבים ממנה שימשו לחקלאות. השכונה נכבשה על-ידי הבריטים במלחמת העולם הראשונה ולאחר מכן על-ידי יהודים במהלך מלחמת העצמאות. השכונה היוותה במשך שנים נקודה מרכזית בעיר בזכות תחנת הרכבת הממוקמת בקצה השכונה. התחנה חיברה בין ירושלים למרכז הארץ מהמאה ה-19 עד שנת 1998, אז הפסיק הקו לפעול.

## [עריכה] השכונה כיום

בניין קן השומר הצעיר בשכונה

כיום, השכונה היא שכונה בה גרים דתיים וחילוניים זה לצד זה. קיימים בה ארבעה בתי ספר (אורנים, אפרתה גאולים א' ופלך) וכעשרה בתי כנסת המייצגים זרמים שונים ביהדות. פועלות בה מספר תנועות נוער כגון השומר הצעיר ובני עקיבא. המתנ"ס השכונתי ממוקם בין רחוב זבולון ליששכר ובו מתקיימות פעילויות חברתיות רבות. מתנ"ס זה מהווה גם את מרכזו של מחוז "בקעה רבתי" בעיריית ירושלים, מחוז הכולל גם את שכונת תלפיות בדרום, מקור חיים בדרום מערב ואבו תור במזרחה של בקעה. מרכזה המסחרי של שכונת בקעה הוא רחוב "דרך בית לחם" (שבעבר הוביל לבית לחם). גם רחוב עמק רפאים הסמוך מהווה מרכז מסחרי חשוב, אם כי הוא אינו חלק מהשכונה.

### [עריכה] שמות הרחובות

שמות הרחובות בשכונה הם ברובם על פי נושאים מן התנ"ך: שבטי ישראל (כגון: ראובן, דן, נפתלי) ושופטים מקראיים (ברק, אהוד, בועז).

### [עריכה] גבולות השכונה

גבולותיה של השכונה הם רחוב רבקה מדרום, רחוב פייר קניג ממערב, מסילת הרכבת מצפון מערב ודרך חברון ממזרח. השכונות הסובבות אותה הן תלפיות בדרום, מקור חיים במערב, המושבה היוונית והמושבה הגרמנית בצפון ואבו תור במזרח.

מקור: http://he.wikipedia.org../../../%D7%91/%D7%A7/%D7%A2/%D7%91%D7%A7%D7%A2%D7%94_%28%D7%A9%D7%9B%D7%95%D7%A0%D7%94%29.html

קטגוריה: ירושלים: שכונות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש